 ไทยคว้าแชมป์ตะกร้อซูเปอร์ซีรี่ส์ที่สิงคโปร์
การแข่งขันตะกร้อ ซูเปอร์ ซีรี่ส์ ที่ประเทศสิงคโปร์ รอบชิงชนะเลิศ ทีมชาติไทยผ่านเข้าชิงชนะเลิศทั้งประเภทชายและหญิง โดยทีมชายไทยที่ผ่านอินเดียมาได้ในรอบรองพบกับอินโดนีเซีย ที่เอาชนะเกาหลีใต้มาได้ แมตช์นี้ไทยยังรักษาสถิติไม่เคยเสียเซตแรกให้กับทีมใดก่อน เมื่อเป็นฝ่ายชนะอินโดนีเซีย 15-9 คะแนน ส่วนเซตที่ 2 ทีมไทยชนะ อินโดนีเซีย 15-8 และเซตที่ 3 ทีมไทยชนะ 15-3 ทำให้ทีมไทย ชนะอินโดนีเซีย 3-0 เซต คว้าแชมป์ไปครองส่วนทีมหญิงไทย ดีกรีอันดับ 1 ของโลก รอบชิงชนะเลิศพบกับอันดับที่สองของโลกอย่าง เวียดนาม ซึ่งปรากฏว่าสาวไทยเอาชนะเวียดนามไป 3 เซตรวด 15-9 15-9 และ 15-13 คว้าแชมป์ไปครอง สำหรับตะกร้ออิสแทฟ ซูเปอร์ ซีรี่ส์ รายการต่อไปจะมาแข่งขันที่กรุงเทพ ในเดือนมิถุนายน
 ทีมชาติไทยคว้าแชมป์การแข่งขันตะกร้อ รายการอิสแทฟ ซูเปอร์ซีรี่ส์ ประเภทชาย และหญิง ที่ประเทศสิงคโปร์
ตะกร้อซูเปอร์ซีรี่ส์,สิงคโปร์,แชมป์,ไทย